**Domáca úloha zo štatistiky pre žiakov 3.A v šk. r. 2016/2017**

Zvoľte si ľubovoľný štatistický súbor s minimálnym rozsahom 30 prvkov. Prvkom súboru priraďte vami zvolený kvantitatívny alebo kvalitatívny znak (výber je síce ľubovoľný, ale reálny).Dané údaje spracujte do tabuľky, v ktorej vyjadríte absolútne a relatívne početnosti hodnôt daného znaku.

Vypočítajte aritmetický priemer, modus, medián a smerodajnú odchýlku .Uvedené skutočnosti znázornite graficky dvoma spôsobmi, a to:

1. polygónom početnosti(spojnicový diagram) ,
2. histogramom (stĺpcový diagram) alebo kruhovým diagramom.

Úlohu môžete odovzdať v elektronickej podobe, alebo písomne na papieri formátu A4.

Viditeľne vyznačte svoje meno a priezvisko, triedu, školu a šk. rok.

Nad tabuľku uveďte aký znak ste sledovali a v akom štatistickom súbore.

Využite kalkulačku, alebo priamo funkcie a grafy nadefinované v prostredí Microsoft Excel.

Hodnotí sa výber(vhodnosť, originalita, význam....) štatistického súboru, obsah a formálna úprava. Dobrý projekt musí obsahovať všetky náležitosti uvedené vyššie .

Termín: 14.06.2017 do 9,25 hod.

Práce odovzdané po tomto termíne, resp. neodovzdané vôbec, budú hodnotené stupňom, nedostatočný.

Prajem vám príjemnú prácu!

Mgr. Zuzana Baranová